Diari Oficial de la Generalitat Valenciana


Sumari del DOGV 6137, del 04-11-2009 (2009/12110)

RESOLUCIÓ de 26 d'octubre de 2009, del director general d'Administració Autonòmica, que resol la convocatòria d'ajudes socials de l'any 2008 del personal laboral de l'administració del Consell i dels seus organismes autònoms.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/12413


Data del document
:   26-10-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funció pública
    * ajuda social
    * funcionari
    * personal contractat
    * suport econòmic
    * ajuda pública

RESOLUCIÓ de 26 d'octubre de 2009, del director general d'Administració Autonòmica, que resol la convocatòria d'ajudes socials de l'any 2008 del personal laboral de l'administració del Consell i dels seus organismes autònoms. [2009/12872]
L'Orde de 7 de maig de 2009, de la consellera de Justícia i Administracions Públiques, va regular i va convocar el Fons d'Ajudes Socials per al personal laboral al servei de l'administració del Consell i dels seus organismes autònoms.
La Comissió del Fons d'Ajudes Socials de 2008, va instruir el procediment d'acord amb els articles 14 i 15 de l'esmentada Orde, i va fer pública la situació provisional de les sol·licituds, i es va iniciar el termini de 10 dies hàbils perquè els interessats al·legaren el que consideraren oportú.
Resoltes les al·legacions, la Comissió del Fons d'Ajudes Socials eleva proposta de resolució, de conformitat amb el que establix l'article 16 de l'Orde de 7 de maig de 2009, i en virtut del que disposa l'article 17.1 de l'esmentada Orde, resolc:
Primer
1. Concedir l'ajuda social al personal que es relaciona en l'annex I, en la quantia total bruta expressada en l'esmentada relació.
2. A les quantitats que figuren en l'annex I se'ls aplicarà la retenció legalment establida en concepte de retenció a compte de l'impost sobre la renda de les persones físiques.
3. A les quantitats reconegudes se'ls descomptarà, si és el cas, la quota corresponent de la Seguretat Social.
Segon
Remetre als relacionats en l'annex I el document en què es detallen els càlculs efectuats per a obtindre la seua quantia individualitzada.
Tercer
Desestimar les sol·licituds enumerades en l'annex II pels motius que hi consten.
Quart
Efectuar l'ingrés de les quanties que corresponen a cada un dels relacionats en l'annex I:
- per al personal que es trobe en situació d'alta en la nòmina del personal al servei de l'administració del Consell, a través del compte bancari que tinga indicat per a l'ingrés periòdic de la seua nòmina;
- per al personal que no es trobe en situació d'alta en la nòmina del personal al servei de l'administració del Consell, en el compte bancari de què haja acreditat ser el titular.
Cinqué
Publicar la present Resolució en el Diari Oficial de la Comunitat Valenciana.
Sisé
Contra la present resolució cal interposar reclamació prèvia a la jurisdicció social, segons el que disposen l'article 125 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i l'article 69 del Reial Decret Legislatiu 2/1995, de 7 d'abril, pel qual s'aprova el Text Refós de la Llei de Procediment Laboral.
València, 26 d'octubre de 2009.- El director general d'Administració Autonòmica: Pedro García Ribot.